 BEM ชูเป็นหุ้นปลอดภัยในช่วงตลาดหุ้นทั่วโลกผันผวนแนะซื้อเป้า 10.10 บาท
 BEM ชูเป็นหุ้นปลอดภัยในช่วงตลาดหุ้นทั่วโลกผันผวนแนะซื้อเป้า 10.10 บาท
17 ต.ค. 2561

บล.เอเชีย เวลท์ ระบุในบทวิเคราะห์วันนี้(17ต.ค.61) ว่า  บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ถือเป็นหุ้นปลอดภัยในช่วงตลาดหุ้นทั่วโลกผันผวน เนื่องจากไม่อิงกับปัจจัยในต่างประเทศ และมี Cashflow แข็งแกร่ง
คาดการณ์ผลประกอบการ BEM ในไตรมาส 3/61 เป็น High Season มีกำไรสุทธิ 1,044 ล้านบาท (+11%เทียบช่วงเดียวกันของปีก่อน และ +7%เทียบไตรมาสก่อนหน้า) โดยเป็นกำไรจากการดำเนินงาน 924 ล้านบาท (-2% เทียบช่วงเดียวกันของปีก่อน และ +26%เทียบไตรมาสก่อนหน้าX) และมีกำไรพิเศษหลังหักภาษีจากการขายหุ้น CKP ไปในช่วงเดือน ก.ค.ประมาณ 120 ล้านบาท BEM แนะนำซื้อ ราคาเป้าหมาย 10.10 บาท
– Price Pattern ของ BEM ยังคงมีแนวโน้มหลักอยู่ในแนวโน้มขาขึ้น (Uptrend) จากการเกิดทั้ง Weekly &amp; Monthly Buy Signal เพียงแต่ Price Pattern ของ BEM ยังอยู่ในช่วงเวลาแห่งการปรับฐานระยะสั้นจากการเกิด Daily Sell Signal ซึ่งจะจบการปรับฐานระยะสั้นเมื่อสามารถกลับมาเกิด Daily Buy Signal ครั้งใหม่ด้วยการปิดตลาดเหนือ 8.35 บาทได้สำเร็จ ซึ่งจะทำให้กลับเข้าสู่แนวโน้มขาขึ้น (Uptrend) ได้อย่างเต็มตัว โดยมีเป้าหมายแรกเพื่อทดสอบ High เดิมที่ 9.05 บาท และมีเป้าหมายถัดไปที่ 9.70 บาท (Resistance: 8.35, 8.45, 8.50; Support: 8.25, 8.15, 8.10)
 